ai4bharat/Pralekha huggingface dataset:
ധനകാര്യ മന്ത്രാലയം
ധനമന്ത്രി, അന്താരാഷ്ട്ര നാണയനിധി എം ഡിയുമായി വാഷിംഗ്ടൺ ഡിസിയിൽ കൂടിക്കാഴ്ച നടത്തി
ന്യൂ ഡൽഹി: ഏപ്രിൽ 19, 2022
അന്താരാഷ്ട്ര നാണയനിധി - ലോക ബാങ്ക്  വസന്തകാല യോഗത്തിനെത്തിയ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ, അന്താരാഷ്ട്ര നാണയനിധി  മാനേജിംഗ് ഡയറക്ടർ മിസ് ക്രിസ്റ്റലീന ജോർജീവയുമായി ഇന്ന് വാഷിംഗ്ടൺ ഡിസിയിൽ ഉഭയകക്ഷി ചർച്ച നടത്തി.
(കൂടിക്കാഴ്ചയിൽ, ആഗോള, പ്രാദേശിക സമ്പദ്വ്യവസ്ഥകൾ ഇപ്പോൾ അഭിമുഖീകരിക്കുന്ന ബഹുമുഖമായ പ്രശ്നങ്ങളും, ഇന്ത്യയെ സംബന്ധിച്ച് പ്രാധാന്യമുള്ള വിഷയങ്ങളും ചർച്ചയായി.
കോവിഡ്-19 മഹാമാരി ഉയർത്തുന്ന വെല്ലുവിളികൾക്കിടയിലും ആഗോളതലത്തിൽ അതിവേഗം വളരുന്ന സമ്പദ് വ്യവസ്ഥയായി തുടരുന്ന ഇന്ത്യയുടെ അതിജീവന ശേഷി മിസ് ജോർജീവ എടുത്തുപറഞ്ഞു. IMF-ന്റെ ശേഷി വികസന പ്രവർത്തനങ്ങളിൽ ഇന്ത്യ നൽകിയ സംഭാവനകളെ അവർ അഭിനന്ദിച്ചു.
അന്താരാഷ്ട്ര നാണയനിധി , ശ്രീലങ്കയെ പിന്തുണയ്ക്കേണ്ടതിന്റെയും അടിയന്തര സാമ്പത്തിക സഹായം ലഭ്യമാക്കേണ്ടതിന്റെയും ആവശ്യകത ശ്രീമതി സീതാരാമൻ ചർച്ചയിൽ സൂചിപ്പിച്ചു.
സമീപകാല ആഗോള രാഷ്ട്രീയ സംഭവവികാസങ്ങൾ ചർച്ച ചെയ്ത, ശ്രീമതി സീതാരാമനും മിസ് ജോർജീവയും ആഗോള സമ്പദ്വ്യവസ്ഥയിൽ അതു ചെലുത്തുന്ന സ്വാധീനത്തെക്കുറിച്ചും, ഊർജ്ജ വിലക്കയറ്റവുമായി ബന്ധപ്പെട്ട വെല്ലുവിളികളെക്കുറിച്ചും ആശങ്ക പ്രകടിപ്പിച്ചു.
രാജ്യരക്ഷാ മന്ത്രാലയം
നേവൽ ഇൻവെസ്റ്റിചർ സെറിമണി-2022 കൊച്ചിയിൽ നടന്നു
ധീരമായ പ്രവർത്തികൾ, നേതൃത്വം, പ്രൊഫഷണൽ നേട്ടങ്ങൾ, ഉന്നത നിലവാരത്തിലുള്ള മികച്ച സേവനം എന്നിവ പ്രകടമാക്കിയ നാവികസേനാംഗങ്ങളെ അനുമോദിക്കുന്നതിനുള്ള നേവൽ ഇൻവെസ്റ്റിചർ സെറിമണി - 2022 ഇന്ന്  കൊച്ചി നേവൽ ബേസിൽ നടന്നു. രാഷ്ട്രപതിയ്ക്കു വേണ്ടി, നാവിക സേനാ മേധാവി  അഡ്മിറൽ ആർ ഹരി കുമാർ, അർഹരായ സേനാംഗങ്ങൾക്ക് ധീരതയ്ക്കും വിശിഷ്ട സേവനത്തിനുമുള്ള പുരസ്കാരങ്ങൾ ചടങ്ങിൽ വിതരണം ചെയ്തു.
ചടങ്ങിൽ, ധീരതയ്ക്കുള്ള 06 നാവിക സേന മെഡലുകൾ, സമർപ്പിതമായ കർത്തവ്യ നിർവ്വഹണത്തിനുള്ള 08 നാവിക സേന മെഡലുകൾ, 17 വിശിഷ്ട സേവാ മെഡലുകൾ ഉൾപ്പെടെ 31 പുരസ്ക്കാരങ്ങൾ ജേതാക്കൾക്ക് സമ്മാനിച്ചു. കൂടാതെ, സർവോത്തം ജീവൻ രക്ഷാ പതക്  രാമവ്താർ ഗൊധാര COM I  -യുടെ പിതാവിന് നൽകി.
ധീരതയ്ക്കുള്ള നാവിക സേന മെഡലുകൾ സർവോത്തം ജീവൻ രക്ഷാ പതക്  എന്നിവയുടെ കൂടുതൽ വിശദാംശങ്ങൾ: https://static.pib.gov.in/WriteReadData/specificdocs/documents/2022/may/doc20225453101.pdf
ലഫ്റ്റനന്റ് വി കെ ജെയിൻ മെമ്മോറിയൽ സ്വർണ്ണ മെഡൽ, ക്യാപ്റ്റൻ രവി ധിർ മെമ്മോറിയൽ സ്വർണ്ണ മെഡൽ, മികച്ച പ്രകൃതി സൗഹൃദ പ്രവർത്തനങ്ങൾക്കുള്ള CNS ട്രോഫി, യൂണിറ്റുകൾക്കുള്ള ഔദ്യോഗികാംഗീകാരങ്ങൾ തുടങ്ങിയവയും ചടങ്ങിൽ സമ്മാനിച്ചു.
(Visitor Counter : 113
ഇലക്ട്രോണിക്സ് & ഐ.ടി മന്ത്രാലയം
കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ നാളെ കേരളം സന്ദർശിക്കും
താമരശ്ശേരിയിൽ 20 കലാലയങ്ങളിൽ നിന്നും ആയിരത്തിൽപ്പരം വിദ്യാർത്ഥികളുമായി ആധുനിക ഇന്ത്യയിലെ അവസരങ്ങൾ സംബന്ധിച്ച് സംവദിക്കും
കോരങ്ങാട് അൽഫോൻ സ്കൂളും സന്ദർശിക്കും
ന്യൂ ഡൽഹി: ഡിസംബർ 29, 2022
ആധുനിക ഇന്ത്യ നൽകുന്ന അവസരങ്ങളെക്കുറിച്ച് യുവജനങ്ങളുമായി സംവദിക്കുന്നതിന് കേന്ദ്ര ഇലക്ട്രോണിക്സ് & ഐ ടി, നൈപുണ്യ വികസന-സംരംഭകത്വ വകുപ്പ് മന്ത്രി ശ്രീ രാജീവ് ചന്ദ്രശേഖർ നാളെ  കോഴിക്കോട് എത്തും.
ഒരു മാസത്തിനുള്ളിൽ രണ്ടാം തവണയാണ് അദ്ദേഹം കേരളം സന്ദർശിക്കുന്നത്. ഈ സന്ദർശനത്തിൽ രണ്ട് ചടങ്ങുകളിൽ മന്ത്രി പങ്കെടുക്കും. താമരശ്ശേരി ബിഷപ്പ് ഹൗസ് വളപ്പിൽ നടക്കുന്ന ആദ്യ ചടങ്ങിൽ 20 കലാലയങ്ങളിൽ നിന്നുള്ള ആയിരത്തിലധികം വിദ്യാർത്ഥികളുമായി 'യുവജനങ്ങളുടെ ആധുനിക ഭാരതം - സാങ്കേതിക വിദ്യാ ദശകത്തിലെ അവസരങ്ങൾ ' എന്ന വിഷയത്തിൽ അദ്ദേഹം സംവദിക്കും. ഡിജിറ്റൽ രംഗത്ത് വർദ്ധിച്ചു വരുന്ന തൊഴിൽ-സംരംഭക അവസരങ്ങൾ കേരളത്തിലെ യുവജനങ്ങൾ പരമാവധി പ്രയോജനപ്പെടുത്തേണ്ടത് സംബന്ധിച്ച മാർഗ്ഗ നിർദ്ദേശങ്ങൾ അദ്ദേഹം പകർന്നു നൽകും.
കോരങ്ങാട് സെയിന്റ് അൽഫോൻസ ഇംഗ്ലീഷ് ഹയർ സെക്കണ്ടറി സ്കൂളിൽ നടക്കുന്ന മലബാർ യുവജന സംഗമത്തിലും ശ്രീ രാജീവ് ചന്ദ്രശേഖർ മുഖ്യാതിഥിയായി പങ്കെടുക്കും. ചടങ്ങിൽ ആയിത്തോളം പേര് പങ്കെടുക്കും എന്ന് പ്രതീഷിക്കുന്നു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 മായി ബന്ധപ്പെട്ട ഏറ്റവും പുതിയ വിവരങ്ങൾ
ഇതുവരെ 20,917 പേർ രോഗമുക്തി നേടി. രോഗമുക്തി നിരക്കിൽ വർധന ; 31.15%
രാജ്യത്ത് ഇതുവരെ 20,917 പേർ കോവിഡ് മുക്തി നേടി.ഇതോടെ രോഗമുക്തി നിരക്ക് 31.15% ആയി ഉയർന്നു.
രോഗബാധ സ്ഥിരീകരിച്ചവരുടെ ആകെ എണ്ണം 67,152 ആയി. രാജ്യത്ത് ഇന്നലെ മുതൽ 4,213 പേർക്ക് പുതുതായി കോവിഡ് സ്ഥിരീകരിച്ചു.
കോവിഡിനെതിരായ പോരാട്ടത്തിൽ,പ്രത്യേകിച്ചും കഴിഞ്ഞ മൂന്നു മാസക്കാലയളവിൽ, രാജ്യത്തെ ആരോഗ്യവിദഗ്ധർ നൽകുന്ന സേവനത്തെയും,സാഹചര്യങ്ങളോട് അനുരൂപപ്പെട്ടുകൊണ്ട് പ്രവർത്തിക്കാൻ അവർക്കുള്ള കഴിവിനെയും കേന്ദ്ര ആരോഗ്യമന്ത്രി ഡോ .ഹർഷ് വർധൻ പ്രശംസിച്ചു. ഡോക്ടർമാർ അടക്കമുള്ള ആരോഗ്യപ്രവർത്തകർ, എന്നിവരെ ഒറ്റപ്പെടുത്താനോ അവരെ ആക്രമിക്കാനോ രാജ്യത്തെ ജനങ്ങൾ ശ്രമിക്കരുതെന്നും അദ്ദേഹം ഒരിക്കൽക്കൂടി അഭ്യർത്ഥിച്ചു.പകരം,പൊതുജനങ്ങൾക്കായി അവർ നൽകുന്ന സഹായങ്ങളെ അഭിനന്ദിക്കുകയാണ് വേണ്ടത്.കോവിഡിനെതിരായ പോരാട്ടം തുടരാൻ, രാജ്യത്തെ ഡോക്ടർമാർ,നഴ്സുമാർ,ആരോഗ്യപ്രവർത്തകർ എന്നിവർക്ക് നമ്മുടെ ആദരവും,പിന്തുണയും സഹകരണവും ആവശ്യമാണെന്നും കേന്ദ്രമന്ത്രി ഓർമ്മിപ്പിച്ചു.
കോവിഡ് പ്രതിരോധത്തിന്റെ ഭാഗമായി,ജില്ലാതല സൗകര്യങ്ങൾ അടിസ്ഥാനമാക്കിയുള്ള നിരീക്ഷണങ്ങൾക്കുള്ള മാർഗനിർദേശങ്ങൾ ആരോഗ്യകുടുംബക്ഷേമമന്ത്രാലയം ഇന്ന് പുറത്തിറക്കുകയുണ്ടായി.
അവ ഇതോടൊപ്പമുള്ള ലിങ്കിൽ ലഭ്യമാണ്.
https://www.mohfw.gov.in/pdf/DistrictlevelFacilitybasedsurveillanceforCOVID19.pdf
കോവിഡ് 19 മായി ബന്ധപ്പെട്ട ഔദ്യോഗികവും,പുതിയതുമായ വിവരങ്ങൾ,മാർഗനിർദേശങ്ങൾ,എന്നിവയ്ക്കായി പതിവായി സന്ദർശിക്കൂ ,
https://www.mohfw.gov.in/.
കോവിഡ് 19 മായി ബന്ധപ്പെട്ട സാങ്കേതികപരമായ സംശയങ്ങൾ, technicalquery.covid19[at]gov[dot]in എന്ന ഐഡിയിലും ,മറ്റു സംശയങ്ങൾ ncov2019[at]gov[dot]in .എന്ന ഐഡിയിലും ഉന്നയിക്കാവുന്നതാണ്.
കോവിഡ് -19മായി ബന്ധപ്പെട്ട ഏത് സംശയത്തിനും,ആരോഗ്യ കുടുംബ ക്ഷേമ മന്ത്രാലയത്തിന്റെ ഹെൽപ് ലൈൻ നമ്പറായ : +91-11-23978046 ലോ , ടോൾ ഫ്രീ നമ്പറായ 1075 ലോ വിളിക്കൂ.
രാജ്യത്തെ വിവിധ സംസ്ഥാനങ്ങളിലെയും,കേന്ദ്രഭരണപ്രദേശങ്ങളിലെയും, കോവിഡ് 19 ഹെൽപ് ലൈൻ നമ്പറുകൾ താഴെ പറയുന്ന വെബ്സൈറ്റിലും ലഭ്യമാണ്.
https://www.mohfw.gov.in/pdf/coronvavirushelplinenumber.pdf .
രാഷ്ട്രപതിയുടെ കാര്യാലയം
2019-20 വർഷത്തെ എൻ എസ് എസ് അവാർഡുകൾ രാഷ്ട്രപതി വിതരണം ചെയ്തു.
ന്യൂ ഡൽഹി: സെപ്റ്റംബർ 24 ,2021
രാഷ്ട്രപതി ശ്രീ രാം നാഥ് കോവിന്ദ് 2019-20 വർഷത്തെ എൻ എസ് എസ് അവാർഡുകൾ ഇന്ന്  ഒരു വെർച്വൽ ചടങ്ങിലൂടെ വിതരണം ചെയ്തു . ചടങ്ങിൽ സംസാരിക്കവെ, പഠനം എന്നത് ഒരു ആജീവനാന്ത പ്രക്രിയ ആണെങ്കിലും അടിസ്ഥാന വ്യക്തിത്വ വികസനം ആരംഭിക്കുന്നത് വിദ്യാർത്ഥി ജീവിതത്തിലാണ് എന്ന് അദ്ദേഹം പറഞ്ഞു. അതുകൊണ്ടാണ് അദ്ദേഹം എൻ എസ് എസിനെ ഒരു ദർശനാത്മക പദ്ധതിയായി കണക്കാക്കുന്നത് , അതിലൂടെ വിദ്യാർത്ഥികൾക്ക് അവരുടെ സ്കൂൾ, കോളേജ് ദിവസങ്ങളിൽ തന്നെ സമൂഹത്തെയും രാജ്യത്തെയും സേവിക്കാൻ അവസരം ലഭിക്കുന്നു. .കോവിഡ് -19 ന്റെ പ്രാരംഭ സമയത്ത്, 2 കോടി 30 ലക്ഷത്തിലധികം മാസ്കുകൾ എൻ എസ് എസ് വോളന്റിയർമാർ നിർമ്മിക്കുകയും അത് രാജ്യത്തിന്റെ വിവിധ ഭാഗങ്ങളിൽ വിതരണം ചെയ്യുകയും ചെയ്തതായി അദ്ദേഹം ഓർമിച്ചു.എൻഎസ്എസ് വോളന്റിയർമാർ വിവിധ ഹെൽപ്പ് ലൈനുകൾ വഴി കോവിഡ് സംബന്ധമായ വിവരങ്ങൾ ജനങ്ങൾക്ക് നൽകുകയും ,ബോധവൽക്കരണത്തിലും ദുരിതാശ്വാസ പ്രവർത്തനങ്ങളിലും ജില്ലാ ഭരണകൂടങ്ങളെ സഹായിക്കുകയും ചെയ്തതായും അദ്ദേഹം പറഞ്ഞു. ഇന്ത്യൻ സ്വാതത്ര്യ സമരത്തെയും, സ്വാതത്ര്യ സമര സേനാനികളുടെ സംഭവനകളെയും കുറിച്ചുള്ള വെബ്ബിനാറുകൾ , ആസാദി കാ അമൃത് മഹോത്സവത്തിന്റെ ഭാഗമായി എൻ എസ് എസ് വോളന്റിയർമാർ സംഘടിപ്പിക്കുന്നതിൽ അദ്ദേഹം സന്തോഷം പ്രകടിപ്പിച്ചു. എൻ എസ് എസിന്റെ രജത ജൂബിലി വർഷത്തോടനുബന്ധിച്ച് 1993-94 ൽ യുവജനകാര്യ , കായിക മന്ത്രാലയമാണ് എൻഎസ്എസ് അവാർഡുകൾ ഏർപ്പെടുത്തിയത്.സർവകലാശാലകൾ/ കോളേജുകൾ,  കൗൺസിലുകൾ, സീനിയർ സെക്കൻഡറി, എൻഎസ്എസ് യൂണിറ്റുകൾ/ പ്രോഗ്രാം ഓഫീസർമാർ, എൻഎസ്എസ് വോളന്റിയർമാർ എന്നിവരുടെ സന്നദ്ധസേവനങ്ങൾക്കുള്ള മികച്ച സംഭാവനകൾ തിരിച്ചറിഞ്ഞ് അവർക്ക് അംഗീകാരം നൽകുക എന്നതാണ് ഈ അവാർഡുകളുടെ ലക്ഷ്യം.
IE
(
റോഡ് ഗതാഗത, ഹൈവേ മന്ത്രാലയം
പുതിയ വാഹനങ്ങളുടെ രജിസ്ട്രേഷനു മുന്പും നാഷണല് പെര്മിറ്റുള്ള വാഹനങ്ങള്ക്ക് ഫിറ്റ്നസ് സര്ട്ടിഫിക്കറ്റ് നല്കുമ്പോഴും ഫാസ്ടാഗ് വിവരങ്ങള് ശേഖരിക്കണമെന്ന് കേന്ദ്ര റോഡ് ഗതാഗത മന്ത്രാലയം എന്ഐസിയോട് ആവശ്യപ്പെട്ടു
രാജ്യമെമ്പാടുമുള്ള വാഹനങ്ങള് രജിസ്റ്റര് ചെയ്യുമ്പോഴോ, ഫിറ്റ്നസ് സര്ട്ടിഫിക്കറ്റ് നല്കുമ്പോഴോ, ഫാസ്ടാഗ് സംബന്ധിച്ച വിവരങ്ങള് ശേഖരിക്കാന് കേന്ദ്ര റോഡ് ഗതാഗത ഹൈവേ മന്ത്രാലയം തീരുമാനിച്ചു. നാഷണല് ഇലക്ട്രോണിക് ടോള് കളക്ഷന് , 'വാഹന്'  പോര്ട്ടലുമായി പൂര്ണമായി ബന്ധിപ്പിച്ചെന്നും 2020 മെയ് 14 ന് ഇത് API യുമായി ചേര്ത്ത് പ്രവര്ത്തന സജ്ജമായെന്നും, നാഷണല് ഇന്ഫര്മാറ്റിക്സ് സെന്റര്, വിവിധ സംസ്ഥാനങ്ങള്, കേന്ദ്ര ഭരണ പ്രദേശങ്ങള് എന്നിവയ്ക്ക് അയച്ച കത്തില് മന്ത്രാലയം വ്യക്തമാക്കി. ഫാസ്ടാഗുമായി ബന്ധപ്പെട്ട എല്ലാ വിവരങ്ങളും VIN/VRN വഴിയാണ് 'വാഹന്' പോര്ട്ടലിന് ഇപ്പോള് ലഭ്യമാകുന്നത്.
ഇതുപ്രകാരം, പുതിയ വാഹനങ്ങള് രജിസ്റ്റര് ചെയ്യുമ്പോഴും, നാഷണല് പെര്മിറ്റ് ഉള്ള വാഹനങ്ങള്ക്ക് ഫിറ്റ്നസ് സര്ട്ടിഫിക്കറ്റ് നല്കുമ്പോഴും ഫാസ്ടാഗ് വിവരങ്ങള് ശേഖരിച്ചെന്ന് ഉറപ്പു വരുത്താനാണ് മന്ത്രാലയം ആവശ്യപ്പെട്ടിരിക്കുന്നത്.
2017 മുതല് M, N വിഭാഗത്തില്പ്പെട്ട പുതിയ വാഹനങ്ങളുടെ വില്പ്പന സമയത്ത് ഫാസ്ടാഗ് ഘടിപ്പിച്ചിരിക്കണമെന്നത് നിര്ബന്ധമാക്കിയിരുന്നു. നാഷണല് ഹൈവേ ടോള് പ്ലാസകളിലൂടെ കടന്നുപോകുന്ന വാഹനങ്ങള്ക്ക്, ഇലക്ട്രോണിക് മാധ്യമത്തിലൂടെ, ടോള് നല്കാന് കഴിയുന്ന സംവിധാനമാണ് ഫാസ്ടാഗ്. എന്നാല് ഫാസ്ടാഗ്, ബാങ്ക് അക്കൗണ്ടുമായി ബന്ധിപ്പിക്കാത്തതും അവ ഉപയോഗിക്കാത്തതും ഇപ്പോള് ശ്രദ്ധയില്പ്പെട്ടതിനാല് കൂടുതല് പരിശോധന നടത്തും. കോവിഡ് സാഹചര്യത്തില്, നാഷണല് ഹൈവേ ടോള് പ്ലാസകളില് കോവിഡ് വ്യാപനം തടയുന്നതിന് ഫാസ്ഗാടിന്റെ ഉപയോഗം സഹായകമാകും.(Visitor Counter : 214
റോഡ് ഗതാഗത, ഹൈവേ മന്ത്രാലയം
ജിപിഎസ് അടിസ്ഥാനത്തിലുള്ള ടോൾ ശേഖരണ സംവിധാനത്തിൽ വ്യക്തതയായി: നിതിൻ ഗഡ്കരി
 യായി മാറുമെന്ന് ഇത് ഉറപ്പാക്കുമെന്നും അദ്ദേഹം പറഞ്ഞു.
വാഹനഗതാഗതത്തെ അടിസ്ഥാനമാക്കി ടോൾ തുക ബാങ്ക് അക്കൗണ്ടിൽ നിന്ന് നേരിട്ട് ഈടാക്കുമെന്ന് അസോചാം ഫൗണ്ടേഷന്റെ ഫൗണ്ടേഷന് വാര പരിപാടിയെ അഭിസംബോധന ചെയ്തുകൊണ്ട് അദ്ദേഹം വിശദീകരിച്ചു. ഇപ്പോൾ എല്ലാ വാണിജ്യ വാഹനങ്ങളും വെഹിക്കിൾ ട്രാക്കിംഗ് സംവിധാനവുമായി ഇറങ്ങുന്നുണ്ടെങ്കിലും പഴയ വാഹനങ്ങളിൽ ജിപിഎസ് സാങ്കേതികവിദ്യ ഘടിപ്പിക്കാൻ സർക്കാർ പദ്ധതികൾ ആവിഷ്കരിക്കുമെന്നും അദ്ദേഹം പറഞ്ഞു.
മാർച്ച് മാസത്തോടെ ടോൾ പിരിവ് 34,000 കോടി രൂപയിലെത്തുമെന്ന് മന്ത്രി പ്രത്യാശിച്ചു. ടോൾ പിരിവിനായി ജിപിഎസ് സാങ്കേതികവിദ്യ ഉപയോഗിക്കുന്നതിലൂടെ അടുത്ത അഞ്ച് വർഷത്തിനുള്ളിൽ ടോൾ വരുമാനം 1,34,000 കോടി രൂപയാകുമെന്നും ഗഡ്കരി അറിയിച്ചു.
രാജ്യരക്ഷാ മന്ത്രാലയം
13,700 കോടി രൂപയുടെ നിർദേശങ്ങൾക്ക് ഡി.എ.സി.അംഗീകാരം നൽകി
ന്യൂഡൽഹി , ഫെബ്രുവരി 23,2021
2021 ഫെബ്രുവരി 23 ന് പ്രതിരോധ മന്ത്രി ശ്രീ രാജ്നാഥ് സിങ്ങിന്റെ അധ്യക്ഷതയിൽ ചേർന്ന ഡിഫൻസ് അക്വിസിഷൻ കൗൺസിൽ  കര-നാവിക-വ്യോമ സേനകൾക്ക് ആവശ്യമായ വിവിധ ആയുധങ്ങൾ / പ്ലാറ്റ്ഫോമുകൾ / ഉപകരണങ്ങൾ / സംവിധാനങ്ങൾ എന്നിവ സംഭരിക്കുന്നതിനുള്ള നിർദേശങ്ങൾക്ക് അംഗീകാരം നൽകി.
13,700 കോടി രൂപയുടെ മൂന്ന് അക്സെപ്റ്റൻസ് ഓഫ് നെസസിറ്റീസിനാണ്  അംഗീകാരം നൽകിയത്. പ്രതിരോധ സംഭരണത്തിന്റെ ഏറ്റവും ഉയർന്ന മുൻഗണനാ വിഭാഗമായ 'ഇന്ത്യൻ-ഐ.ഡി.ഡി.എം. വാങ്ങുക'  എന്ന തത്വത്തിലൂന്നിയാണ് ഈ അക്സെപ്റ്റൻസ് ഓഫ് നെസസിറ്റീസുകൾ അംഗീകരിച്ചത്. ഡി.ആർ.ഡി.ഒ. രൂപകൽപ്പന ചെയ്ത് വികസിപ്പിച്ചെടുത്ത പ്ലാറ്റ്ഫോമുകളും സിസ്റ്റംസും ഇതിൽ ഉൾപ്പെടും.
ഡി ആൻഡ് ഡി  കേസുകൾ ഒഴികെയുള്ള എല്ലാ സംഭരണ കരാറുകളും രണ്ട് വർഷത്തിനുള്ളിൽ പൂർത്തിയാക്കും .
IE/SKY
പ്രധാനമന്ത്രിയുടെ ഓഫീസ്
2001 പാർലമെൻറ് ആക്രമണത്തിലെ രക്തസാക്ഷികൾക്ക് പ്രധാനമന്ത്രി പ്രണാമമർപ്പിച്ചു
2001 പാർലമെൻറ് ആക്രമണത്തിലെ രക്തസാക്ഷികൾക്ക് പ്രധാനമന്ത്രി ശ്രീ നരേന്ദ്ര മോദി പ്രണാമമർപ്പിച്ചു.
"2001 ൽ ഈ ദിവസം നമ്മുടെ പാർലമെൻറിനു നേരെയുണ്ടായ ഭീരുത്വം നിറഞ്ഞ ആക്രമണം നാം ഒരിക്കലും മറക്കില്ല. നമ്മുടെ പാർലമെൻറിനെ സംരക്ഷിക്കാൻ ജീവൻ വെടിഞ്ഞവരുടെ ശൂരതയും ത്യാഗവും നാം സ്മരിക്കുന്നു. ഇന്ത്യ എല്ലായ്പ്പോഴും അവരോട് നന്ദി ഉള്ളവരായിരിക്കും", പ്രധാനമന്ത്രി ട്വീറ്റ് ചെയ്തു.
സൂക്ഷ്മ, ചെറുകിട, ഇടത്തരം മന്ത്രാലയം
ഗവണ്മെന്റ് അനുവദിച്ച മേഖലകളില് ജോലികൾ പുനരാരംഭിക്കുമ്പോൾ എല്ലാവിധ ആരോഗ്യ മുന്കരുതല് നടപടികളും സ്വീകരിക്കണമെന്ന് വ്യവസായ മേഖലക്ക് കേന്ദ്ര മന്ത്രി ശ്രീ. നിഥിന് ഗഡ്കരിയുടെ നിര്ദേശം
(''കൊവിഡ് 19നു ശേഷം: ഇന്ത്യയുടെ വെല്ലുവിളികളും പുതിയ അവസരങ്ങളും'' എന്ന വിഷയത്തില് വിവിധ തലങ്ങളിലുള്ള സംരംഭകരും മാധ്യമങ്ങളുമായി കേന്ദ്ര എംഎസ്എംഇ, റോഡ് ഗതാഗത, ദേശീയപാത മന്ത്രി ശ്രീ. നിഥിന് ഗഡ്കരി വീഡിയോ കോണ്ഫറന്സ് മുഖേന ആശയ വിനിമയം നടത്തി. ഭാരത് ചേംബര് ഓഫ് കൊമേഴ്സിന്റെയും വിവിധ വ്യവസായ സ്ഥാപനങ്ങളുടെയും പ്രതിനിധികള് പങ്കെടുത്തു. കൊവിഡ് 19 പകര്ച്ചവ്യാധിയുടെ പശ്ചാത്തലത്തില് ഇടത്തരം, ചെറുകിട, സൂക്ഷ്മതല സംരംഭങ്ങള് നേരിടുന്ന വിവിധ വെല്ലുവിളികള് വ്യവസായ പ്രതിനിധികള് ചൂണ്ടിക്കാട്ടി. എംഎസ്എംഇകള്ക്ക് ഗവണ്മെന്റില് നിന്നു ലഭിക്കേണ്ട വിവിധ പിന്തുണ സംബന്ധിച്ച് ചില നിര്ദേശങ്ങളും ആശയവിനിമയത്തില് പങ്കെടുത്തവര് മുന്നോട്ടു വച്ചു.
ചില വ്യവസായമേഖലകള്ക്ക് ഗവണ്മെന്റ് പ്രവര്ത്തന അനുമതി നല്കിയിട്ടുണ്ട് എന്ന് ചൂണ്ടിക്കാട്ടിയ ശ്രീ. ഗഡ്കരി, ആ മേഖലകളിൽ ആവശ്യമായ എല്ലാവിധ കൊവിഡ് പ്രതിരോധ മുന്കരുതലുകളും ഉറപ്പാക്കണം എന്ന് നിര്ദേശിച്ചു. വ്യക്തിഗത സുരക്ഷാ സാമഗ്രികള് ലഭ്യമാക്കുകയും ഓഫീസുകളിലും മറ്റിടങ്ങളിലും സാമൂഹിക അകലം പാലിക്കല് നിര്ബന്ധമാക്കുകയും വേണം. തൊഴിലാളികള്ക്ക് പാര്പ്പിടവും ഭക്ഷണവും തൊഴിലിടത്തില്ത്തന്നെ നല്കണം. ഒപ്പംതന്നെ, പ്രതിരോധ പ്രവര്ത്തനങ്ങളും വ്യവസായ കാര്യങ്ങളും ഒരേവിധം മുന്നോട്ടു കൊണ്ടുപോകണം.
ദേശീയപാതകളും തുറമുഖങ്ങളും പ്രവര്ത്തിച്ചു തുടങ്ങിയതായി മന്ത്രി പറഞ്ഞു; ക്രമേണ പ്രവര്ത്തനങ്ങള് മുമ്പത്തേതുപോലെയായി മാറും. കയറ്റുമതി വര്ധിപ്പിക്കേണ്ടത് കാലഘട്ടത്തിന്റെ ആവശ്യമാണെന്ന് എംഎസ്എംഇകളുടെ പുനരുദ്ധാരണത്തെ പരാമര്ശിച്ച് അദ്ദേഹം പറഞ്ഞു. വൈദ്യുതി ചെലവു കുറയ്ക്കുകയും ചരക്കുകള് എത്തിക്കുന്നതിന്റെയും ഉല്പ്പാദനത്തിന്റെയും ചെലവ് കുറക്കുകയും അങ്ങനെ ആഗോള വിപണിയില് മല്സരക്ഷമമാകാനും ആവശ്യമായ അടിയന്തര നടപടികള് സ്വീകരിക്കും.
വിദേശത്തു നിന്നുള്ള ഇറക്കുമതി ഉല്പ്പന്നങ്ങള്ക്കു പകരം ആഭ്യന്തര ഉല്പ്പാദനത്തില് ഊന്നണം എന്ന് അദ്ദേഹം പറഞ്ഞു. സാങ്കേതിക വിദ്യകള് ഉപയോഗിക്കാന് സംരംഭങ്ങള് തയ്യാറാകണമെന്നും ഗവേഷണ, നവീനാശയ, ഗുണനിലവാരം മെച്ചപ്പെടുത്തല് എന്നിവയ്ക്ക് വ്യവസായ വികസനത്തില് വലിയ പങ്കു വഹിക്കാനുണ്ടെന്നും അദ്ദേഹം ചൂണ്ടിക്കാട്ടി.
ജപ്പാനില് നിന്നുള്ള വ്യവസായികളുടെ ചൈനയിലെ നിക്ഷേപങ്ങള് പിന്വലിച്ച് മറ്റെവിടെയെങ്കിലും നിക്ഷേപിക്കാനുള്ള ഒരു പ്രത്യേക പാക്കേജ് ജപ്പാന് ഗവണ്മെന്റ് മുന്നോട്ടു വച്ചിട്ടുണ്ടെന്ന് കേന്ദ്ര മന്ത്രി പറഞ്ഞു. ഇത് ഇന്ത്യക്ക് ഒരു അവസരമാണ്, അത് നേടിയെടുക്കണമെന്നും ശ്രീ. നിഥിന് ഗഡ്കരി നിര്ദേശിച്ചു.
നിയമ, നീതി മന്ത്രാലയം
നീതിന്യായ മേഖലയിലെ സഹകരണത്തിന് മാലദ്വീപിലെ ജുഡീഷ്യല് സര്വീസ് കമ്മീഷനുമായി ധാരണാപത്രം ഒപ്പിടുന്നതിന് കേന്ദ്രമന്ത്രിസഭയുടെ അംഗീകാരം
നീതിന്യായ മേഖലയിലെ സഹകരണത്തിന് ഇന്ത്യയും മാലദ്വീപ് റിപ്പബ്ലിക്കിലെ ജുഡീഷ്യല് സര്വീസ് കമ്മീഷനും തമ്മില് ധാരണാപത്രം  ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നീതിന്യായ മേഖലയിലെ സഹകരണത്തിന് ഇന്ത്യ മറ്റ് രാജ്യങ്ങളുമായി ഒപ്പുവെക്കുന്ന എട്ടാമത്തെ ധാരണാപത്രമാണിത്.
ഈ ധാരണാപത്രം കോടതികളുടെ ഡിജിറ്റല്വല്ക്കരണത്തിനായി വിവരസാങ്കേതികവിദ്യയുടെ നേട്ടങ്ങള് പ്രയോജനപ്പെടുത്തുന്നതിനുള്ള ഒരു വേദി പ്രദാനം ചെയ്യും. അതോടൊപ്പം ഇരു രാജ്യങ്ങളിലേയും ഐ.ടി കമ്പനികള്ക്കും സ്റ്റാര്ട്ടപ്പുകള്ക്കും ഇത് ഒരുപോലെ വളര്ച്ചാ സാദ്ധ്യതയുള്ള മേഖലയാകുകയും ചെയ്യും.
സമീപ വര്ഷങ്ങളില്, ഇന്ത്യയും മാലദ്വീപും തമ്മിലുള്ള അടുത്ത ബന്ധം വിവിധതലങ്ങളില് ബലപ്പെട്ടിട്ടുമുണ്ട്. നിയമ-നീതി മേഖലയിലെ സഹകരണം സംബന്ധിച്ച ഈ കരാര് ഒപ്പുവെക്കുന്നതോടെ ഇരുരാജ്യങ്ങളും തമ്മിലുള്ള നല്ല ബന്ധത്തിന് കൂടുതല് ഉത്തേജനം ലഭിക്കും. ഇത് ഇരു രാജ്യങ്ങള്ക്കുമിടയില് നീതിന്യായ, മറ്റ് നിയമ മേഖലകളിലെ അറിവും സാങ്കേതികവിദ്യയും കൈമാറ്റം ചെയ്യാന് മാത്രമല്ല, 'അയല്പക്കം ആദ്യം' എന്ന നയത്തിന്റെ ലക്ഷ്യങ്ങള് കൈവരിക്കാനും സഹായിക്കും.
--ND--
(Visitor Counter : 94
പ്രധാനമന്ത്രിയുടെ ഓഫീസ്
ഹർമോഹൻ സിംഗ് യാദവിന്റെ പത്താം ചരമവാർഷികത്തോടനുബന്ധിച്ചുള്ള പരിപാടിയെ പ്രധാനമന്ത്രി ജൂലൈ 25 ന് അഭിസംബോധന ചെയ്യും
അന്തരിച്ച ശ്രീ ഹർമോഹൻ സിംഗ് യാദവിന്റെ പത്താം ചരമവാർഷികത്തോടനുബന്ധിച്ചുള്ള ഒരു പരിപാടിയെ 2022 ജൂലൈ 25 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും.
ശ്രീ ഹർമോഹൻ സിംഗ് യാദവ്  യാദവ സമുദായത്തിന്റെ ഉന്നതനായ വ്യക്തിയും നേതാവുമായിരുന്നു. കർഷകർക്കും പിന്നാക്കക്കാർക്കും സമൂഹത്തിലെ മറ്റ് വിഭാഗങ്ങൾക്കും വേണ്ടി അന്തരിച്ച നേതാവ് നൽകിയ സംഭാവനകൾക്കുള്ള അംഗീകാരമായാണ് പ്രധാനമന്ത്രി പരിപാടിയിൽ പങ്കെടുക്കുന്നത്.
ശ്രീ ഹർമോഹൻ സിംഗ് യാദവ് ദീർഘകാലം രാഷ്ട്രീയത്തിൽ സജീവമായി തുടരുകയും എം.എൽ.സി, എം.എൽ.എ, രാജ്യസഭാംഗം, 'അഖിൽ ഭാരതീയ യാദവ് മഹാസഭ' ചെയർമാൻ എന്നീ നിലകളിൽ വിവിധ പദവികളിൽ സേവനമനുഷ്ഠിക്കുകയും ചെയ്തു. തന്റെ മകൻ ശ്രീ സുഖ്റാം സിംഗിന്റെ സഹായത്തോടെ കാൺപൂരിലും പരിസരത്തും നിരവധി വിദ്യാഭ്യാസ സ്ഥാപനങ്ങൾ സ്ഥാപിക്കുന്നതിലും അദ്ദേഹം പ്രധാന പങ്കുവഹിച്ചു.
1984-ലെ സിഖ് വിരുദ്ധ കലാപത്തിൽ നിരവധി സിഖുകാരുടെ ജീവൻ സംരക്ഷിക്കുന്നതിൽ ധീരത പ്രകടിപ്പിച്ചതിന് 1991-ൽ ശ്രീ ഹർമോഹൻ സിംഗ് യാദവിന് ശൗര്യ ചക്ര നൽകി ആദരിച്ചു.
--ND--
(
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി രാജ്ഘട്ടിൽ പുഷ്പാഞ്ജലി അർപ്പിച്ചു
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് രാജ്ഘട്ടിൽ പുഷ്പാർച്ചന നടത്തി.
ട്വീറ്റിൽ പ്രധാനമന്ത്രി പറഞ്ഞു:
"രാജ്ഘട്ടിൽ മഹാത്മാഗാന്ധിക്ക് പുഷ്പാഞ്ജലി അർപ്പിച്ചു. അദ്ദേഹത്തിന്റെ ആദർശങ്ങൾ ആഗോളതലത്തിൽ പ്രതിധ്വനിക്കുന്നു, അദ്ദേഹത്തിന്റെ ചിന്തകൾ ദശലക്ഷക്കണക്കിന് ആളുകൾക്ക് ശക്തി നൽകി.
പ്രധാനമന്ത്രിയുടെ ഓഫീസ്
ഈജിപ്ത് പ്രധാനമന്ത്രിയുടെ നേതൃത്വത്തിലുള്ള ഈജിപ്ഷ്യൻ മന്ത്രിസഭയുടെ "ഇന്ത്യ യൂണിറ്റുമായി" പ്രധാനമന്ത്രിയുടെ കൂടിക്കാഴ്ച
ഔദ്യോഗിക സന്ദർശനത്തിനായി കെയ്റോയിൽ എത്തിയതിന് തൊട്ടുപിന്നാലെ, പ്രധാനമന്ത്രി ശ്രീ നരേന്ദ്ര മോദി 2023 ജൂൺ 24-ന് ഈജിപ്ഷ്യൻ മന്ത്രിസഭയിലെ "ഇന്ത്യ യൂണിറ്റുമായി" ഒരു കൂടിക്കാഴ്ച നടത്തി. 2023 ലെ റിപ്പബ്ലിക് ദിനത്തിന് മുഖ്യാതിഥിയായി ഈജിപ്ത് പ്രസിഡന്റ് അബ്ദുൽ ഫത്താഹ് എൽ-സിസി നടത്തിയ സന്ദർശനത്തെത്തുടർന്ന് ഈ വർഷം ആദ്യം ഈ ഇന്ത്യ യൂണിറ്റ് സ്ഥാപിച്ചു. ഈജിപ്ത് പ്രധാനമന്ത്രി ശ്രീ മുസ്തഫ മദ്ബൗലിയുടെ നേതൃത്വത്തിലാണ് ഇന്ത്യ യൂണിറ്റ്, കൂടാതെ നിരവധി മന്ത്രിമാരും മുതിർന്ന ഉദ്യോഗസ്ഥരും ഉൾപ്പെടുന്നു.
പ്രധാനമന്ത്രി മഡ്ബൗലിയും അദ്ദേഹത്തിന്റെ ക്യാബിനറ്റ് സഹപ്രവർത്തകരും ഇന്ത്യാ യൂണിറ്റ് ഏറ്റെടുത്തു കൊണ്ടിരിക്കുന്ന പ്രവർത്തനങ്ങളുടെ രൂപരേഖ നൽകുകയും സഹകരണത്തിന്റെ പുതിയ മേഖലകൾ നിർദ്ദേശിക്കുകയും ചെയ്തു. ഇന്ത്യയിൽ നിന്നുള്ള നല്ല പ്രതികരണത്തെ അവർ അഭിനന്ദിച്ചു, കൂടാതെ നിരവധി മേഖലകളിൽ ഇന്ത്യ-ഈജിപ്ത് ഉഭയകക്ഷി ബന്ധം കൂടുതൽ ആഴത്തിലാക്കാൻ പ്രതീക്ഷിക്കുന്നതായും പറഞ്ഞു.
ഇന്ത്യാ യൂണിറ്റ് രൂപീകരിക്കുന്നതിനെ പ്രധാനമന്ത്രി അഭിനന്ദിക്കുകയും ഇന്ത്യയുമായുള്ള ഉഭയകക്ഷി ബന്ധം മുന്നോട്ട് കൊണ്ടുപോകാനുള്ള ' ഗവണ്മെന്റിന്റെ മൊത്തമായുള്ള സമീപനത്തെ' സ്വാഗതം ചെയ്യുകയും പരസ്പര താൽപ്പര്യമുള്ള വിവിധ മേഖലകളിൽ ഈജിപ്തുമായി അടുത്ത് പ്രവർത്തിക്കാനുള്ള ഇന്ത്യയുടെ സന്നദ്ധത പങ്കുവെക്കുകയും ചെയ്തു.
വ്യാപാരം, നിക്ഷേപം, പുനരുപയോഗ ഊർജം, ഹരിത ഹൈഡ്രജൻ, ഐടി, ഡിജിറ്റൽ പേയ്മെന്റ് പ്ലാറ്റ്ഫോമുകൾ, ഔഷധ നിർമ്മാണം , ജനങ്ങൾ തമ്മിലുള്ള
ബന്ധം തുടങ്ങിയ മേഖലകളിലെ സഹകരണം ശക്തിപ്പെടുത്തുന്നതിനുള്ള മാർഗങ്ങളെക്കുറിച്ചുള്ള ചർച്ചകൾ നടന്നു.
പ്രധാനമന്ത്രി മഡ്ബൗലിയെ കൂടാതെ താഴെ പറയുന്ന ഏഴ് ഈജിപ്ഷ്യൻ കാബിനറ്റ് മന്ത്രിമാരും മുതിർന്ന ഉദ്യോഗസ്ഥരും യോഗത്തിൽ പങ്കെടുത്തു :
ഡോ. മുഹമ്മദ് ഷേക്കർ എൽ-മർകാബി, വൈദ്യുതി, പുനരുപയോഗ ഊർജ മന്ത്രി
സമേഹ് ഷൗക്രി, വിദേശകാര്യ മന്ത്രി
ഹലാ അൽ സെയ്ദ്, ആസൂത്രണ സാമ്പത്തിക വികസന മന്ത്രി ഡോ
റാനിയ അൽ മഷാത്ത്, അന്താരാഷ്ട്ര സഹകരണ മന്ത്രി ഡോ
മുഹമ്മദ് മയീത്, ധനകാര്യ മന്ത്രി ഡോ
അമർ തലാത്ത്, കമ്മ്യൂണിക്കേഷൻസ് ആൻഡ് ഇൻഫർമേഷൻ ടെക്നോളജി മന്ത്രി ഡോ
എൻജിനീയർ. അഹമ്മദ് സമീർ, വ്യവസായ വാണിജ്യ മന്ത്രി
ND
(
പ്രധാനമന്ത്രിയുടെ ഓഫീസ്
എൻവിഡീയയുടെ സിഇഒ ജെൻസൻ ഹുവാങ് പ്രധാനമന്ത്രിയുമായി കൂടിക്കാഴ്ച നടത്തി
എൻവിഡീയയുടെ സിഇഒ ജെൻസൻ ഹുവാങ് പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
എക്സിൽ പ്രധാനമന്ത്രി പോസ്റ്റ് ചെയ്തു:
"എൻവിഡീയയുടെ സിഇഒ ജെൻസൻ ഹുവാങ്ങുമായി ശ്രേഷ്ടമായ കൂടിക്കാഴ്ച നടത്തി. എ ഐയുടെ ലോകത്ത് ഇന്ത്യ വാഗ്ദാനം ചെയ്യുന്ന സമ്പന്നമായ സാധ്യതകളെക്കുറിച്ച് ഞങ്ങൾ ദീർഘമായി സംസാരിച്ചു. ഈ മേഖലയിൽ ഇന്ത്യ കൈവരിച്ച മുന്നേറ്റങ്ങളെയും അതോടൊപ്പം ഇന്ത്യയിലെ പ്രതിഭാധനരായ യുവാക്കളെയും ജെൻസൻ ഹുവാങ് അഭിനന്ദിച്ചു.
Had an excellent meeting with Mr. Jensen Huang, the CEO of @nvidia. We talked at length about the rich potential India offers in the world of AI. Mr. Jensen Huang was appreciative of the strides India has made in this sector and was equally upbeat about the talented youth of… pic.twitter.com/zT6Cyrmk5z
— Narendra Modi  September 4, 2023
റെയില്വേ മന്ത്രാലയം
ആസാദി കി റെയിൽ ഗാഡി ഔർ സ്റ്റേഷൻസ്' ആഘോഷങ്ങൾ 2022 ജൂലൈ 23-ന് സമാപിക്കും; എല്ലാ സോണൽ റെയിൽവേകളും പങ്കെടുക്കും
ന്യൂ ഡൽഹി: ജൂലൈ 20, 2022
ഇന്ത്യൻ റെയിൽവേ 2022 ജൂലൈ 23-ന് 'ആസാദി കി റെയിൽ ഗാഡി ഔർ സ്റ്റേഷൻസ്' എന്ന ഐകോണിക് വാരാഘോഷങ്ങളുടെ സമാപന പരിപാടി സംഘടിപ്പിക്കും. റെയിൽവേ മന്ത്രി ശ്രീ അശ്വിനി വൈഷ്ണവ് ചടങ്ങിൽ പങ്കെടുക്കും. സ്വാതന്ത്ര്യ സമര സേനാനികളുമായും അവരുടെ കുടുംബാംഗങ്ങളുമായും അദ്ദേഹം വീഡിയോ കോൺഫറൻസിലൂടെ സംവദിക്കും.
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായാണ്, ജൂലൈ 18 മുതൽ ജൂലൈ 23 വരെ ‘ആസാദി കി റെയിൽ ഗാഡി ഔർ സ്റ്റേഷൻസ്’ എന്ന ഒരാഴ്ച്ച നീളുന്ന ആഘോഷങ്ങൾ ഇന്ത്യൻ റെയിൽവേ സംഘടിപ്പിക്കുന്നത്. സ്വാതന്ത്ര്യസമരത്തിൽ, 75 തിരഞ്ഞെടുക്കപ്പെട്ട സ്റ്റേഷനുകൾ/27 ട്രെയിനുകളുടെ പ്രാധാന്യം ഈ പരിപാടിയിൽ എടുത്തുകാണിക്കുന്നു.
എല്ലാ റെയിൽവേ സോണുകളും/ഡിവിഷനുകളും അവരുടെ നാമനിർദേശം ചെയ്ത സ്റ്റേഷനുകൾ വഴി  സമാപന പരിപാടിയിൽ വീഡിയോ കോൺഫറൻസിലൂടെ ബന്ധിപ്പിക്കും. വീഡിയോ കോൺഫറൻസ് മുഖേന ജനറൽ മാനേജർമാരും ചടങ്ങിൽ സംബന്ധിക്കും.
ചടങ്ങ് എല്ലാ സോണുകളിലും/ഡിവിഷനുകളിലും അവരുടെ നാമനിർദ്ദേശം ചെയ്ത സ്റ്റേഷനുകളിലൂടെ  ലൈവ് സ്ട്രീം ചെയ്യും.
RRTN/SKY
(
നൈപുണ്യ വികസന, സംരംഭക
മന്ത്രാലയം
പുത്തൻതലമുറ ശേഷി സാധ്യതകൾ വർധിപ്പിക്കാനായി സംസ്ഥാനങ്ങളോട് ആവശ്യപ്പെട്ട് നൈപുണ്യ വികസന സംരംഭകത്വ മന്ത്രാലയം
രാജ്യത്തെ യുവാക്കൾക്കിടയിൽ പുത്തൻതലമുറ ശേഷി പരിചയം വർധിപ്പിക്കുന്നതിന്റെ ഭാഗമായി അതത് പരിശീലന കേന്ദ്രങ്ങളിൽ പുത്തൻ തലമുറ പാഠ്യ രീതികൾക്ക് കൂടുതൽ പ്രാധാന്യം നൽകണമെന്ന് സംസ്ഥാന ഭരണകൂടങ്ങളോട് നൈപുണ്യവികസന സംരംഭകത്വ മന്ത്രാലയം ആവശ്യപ്പെട്ടു
മാറുന്ന ഡിജിറ്റൽ സാങ്കേതിക വിദ്യയോട് ചേർന്നു കൊണ്ട്, നൈപുണ്യ ശേഷി സ്വന്തമായ തൊഴിലാളികൾക്കായുള്ള പ്രാദേശിക ലഭ്യത ഉറപ്പാക്കാനും, ദേശീയ അന്തർദേശീയ വിപണികളിലെ ഇന്ത്യൻ തൊഴിലാളികളുടെ സാന്നിധ്യം വർദ്ധിപ്പിക്കാനും ലക്ഷ്യമിട്ടുള്ളതാണ് ഈ നീക്കം
രാജ്യമെമ്പാടും വൊക്കേഷണൽ പരിശീലന പ്രവർത്തനങ്ങളുടെ ഏകോപന -വികസന പ്രവർത്തനങ്ങൾ നിർവഹിക്കുന്ന ഡയറക്ടറേറ്റ് ജനറൽ ഓഫ് ട്രെയിനിങ്  , ഇതിന് ആവശ്യമായ എല്ലാ സാങ്കേതിക പിന്തുണയും സംസ്ഥാനങ്ങൾക്ക് ഉറപ്പാക്കും
പുത്തൻതലമുറ ശേഷി കളിൽ പരിചയമുള്ള അധ്യാപകർക്കായുള്ള പരിശീലന പ്രവർത്തനങ്ങൾ, അതുമായി ബന്ധപ്പെട്ട നൂതന ആശയങ്ങളുടെ രൂപീകരണം തുടങ്ങിയവ നൈപുണ്യ വികസന സംരംഭകത്വ മന്ത്രാലയത്തിനു കീഴിലെ പരമോന്നത സ്ഥാപനമായ DGT ഉറപ്പാക്കും
ഇതിന്റെ ഭാഗമായി സ്മാർട്ട് അഗ്രികൾച്ചർ, ക്ലൗഡ് കമ്പ്യൂട്ടിംഗ്, നിർമ്മിതബുദ്ധി തുടങ്ങിയ പുത്തൻതലമുറ കോഴ്സുകൾ ഉൾപ്പെടുത്തിക്കൊണ്ടുള്ള 13 നാഷണൽ സ്കിൽസ് ക്വാളിഫിക്കേഷൻ ഫ്രെയിം വർക്കുകൾക്ക് DGT രൂപം നൽകിയിരുന്നു. ആറു മാസം മുതൽ രണ്ടു വർഷം വരെ ദൈർഘ്യമുള്ളതാണ് ഈ പരിശീലന പരിപാടികൾ.
വാര്ത്താവിതരണ പ്രക്ഷേപണ മന്ത്രാലയം
54-ാമത് IFFI-യുടെ ഇന്ത്യൻ പനോരമ വിഭാഗത്തിൽ പ്രദർശിപ്പിക്കാൻ ഫീച്ചർ, നോൺ-ഫീച്ചർ ചലച്ചിത്രങ്ങൾക്കായി എൻഎഫ്ഡിസി എൻട്രികൾ ആരംഭിച്ചു
ന്യൂ ഡൽഹി: ജൂലൈ 17, 2023
അന്താരാഷ്ട്ര ചലച്ചിത്ര മേള  സംഘടിപ്പിക്കുന്ന, കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന്റെ നോഡൽ ഏജൻസിയായ നാഷണൽ ഫിലിം ഡെവലപ്മെന്റ് കോർപ്പറേഷൻ, ഇന്ത്യൻ പനോരമ വിഭാഗത്തിൽ പ്രദർശിപ്പിക്കാൻ ഫീച്ചർ, നോൺ-ഫീച്ചർ ചലച്ചിത്രങ്ങൾക്കായി എൻട്രികൾ ആരംഭിച്ചു. 2023 നവംബർ 20 മുതൽ 28 വരെ ഗോവയിൽ നടക്കുന്ന അന്താരാഷ്ട്ര ചലച്ചിത്ര മേളയുടെ 54-ാം പതിപ്പാണിത്.
ഒരു പ്രമുഖ ജൂറി തിരഞ്ഞെടുത്ത് ഐഎഫ്എഫ്ഐയിലും ഇന്ത്യയിലും വിദേശത്തുമുള്ള അന്താരാഷ്ട്ര ചലച്ചിത്രമേളകളിലും പ്രദർശിപ്പിക്കുന്ന ഇന്ത്യൻ ഭാഷകളിലെ സിനിമകളെ പ്രോത്സാഹിപ്പിക്കുക എന്നതാണ് ഇന്ത്യൻ പനോരമ വിഭാഗം ലക്ഷ്യമിടുന്നത്.
എല്ലാ വർഷത്തേയും പോലെ ഈ വർഷവും ഫീച്ചർ വിഭാഗത്തിൽ പരമാവധി 26 ചിത്രങ്ങളും നോൺ ഫീച്ചർ വിഭാഗത്തിൽ 21 ചിത്രങ്ങളും തിരഞ്ഞെടുക്കും. ദേശീയ ചലച്ചിത്ര അവാർഡ് 2023-ലെ മികച്ച ഫീച്ചർ, നോൺ-ഫീച്ചർ ചലച്ചിത്രങ്ങൾ ഇവയിൽ ഉൾപ്പെടും.
സിനിമകൾ തിരഞ്ഞെടുക്കുന്നതിന് രണ്ട് അടിസ്ഥാന യോഗ്യതാ മാനദണ്ഡങ്ങളുണ്ട്, ഒന്നാമതായി എല്ലാ സിനിമകളിലും ഇംഗ്ലീഷ് സബ്ടൈറ്റിലുകൾ ഉണ്ടായിരിക്കണം. രണ്ടാമതായി സിനിമകൾ 2022 ഓഗസ്റ്റ് 30 മുതൽ 2023 ജൂലൈ 31 വരെയുള്ള കാലയളവിൽ പൂർത്തിയായിരിക്കണം അല്ലെങ്കിൽ ഈ കാലയളവിൽ സെൻസർ ബോർഡിന്റെ സർട്ടിഫിക്കേഷൻ ഉണ്ടായിരിക്കണം. സിനിമകൾ സമർപ്പിക്കേണ്ട അവസാന തീയതി 2023 ഓഗസ്റ്റ് 10 ആണ്.
പ്രധാനമന്ത്രിയുടെ ഓഫീസ്
ശ്രീരാമാനുജാചാര്യർക്ക് ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ശ്രീരാമാനുജാചാര്യരുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു;
“ശ്രീരാമാനുജാചാര്യരുടെ ജയന്തി ദിനത്തിൽ ഞാൻ അദ്ദേഹത്തെ വണങ്ങുന്നു. അദ്ദേഹത്തിന്റെ പ്രകാശമാനമായ ചിന്തകൾ ദശലക്ഷക്കണക്കിന് ആളുകൾക്ക് ശക്തിയും ജ്ഞാനവും നൽകുന്നു. നമ്മുടെ സാംസ്കാരിക വേരുകളിൽ അദ്ദേഹം എപ്പോഴും അഭിമാനിക്കുകയും ആധുനികവും യോജിപ്പുള്ളതുമായ ഒരു സമൂഹം കെട്ടിപ്പടുക്കുന്നതിനായി പ്രവർത്തിച്ചു.
തൊഴില്, ഉദ്യോഗ മന്ത്രാലയം
കോവിഡ്-19നെ നേരിടുന്നതിനായി കേന്ദ്ര തൊഴില് മന്ത്രി ശ്രീ സന്തോഷ് ഗാംഗ്വാര് തന്റെ ഒരു മാസത്തെ ശമ്പളം പ്രധാനമന്ത്രിയുടെ ദുരിതാശ്വാസ നിധിയില് സംഭാവനചെയ്തു
കോവിഡ്-19 ന്റെ പൊട്ടിപ്പുറപ്പെടലിനെ തുടര്ന്നുള്ള ആശ്വാസപ്രവര്ത്തനങ്ങള്ക്ക് വേണ്ടി തന്റെ ഒരു മാസത്തെ ശമ്പളം പ്രധാനമന്ത്രിയുടെ ദുരിതാശ്വാസനിധിയില് സംഭാവനചെയ്യാന് കേന്ദ്ര തൊഴില് സഹമന്ത്രി ശ്രീ സന്തോഷ് ഗാംഗ്വാര് തീരുമാനിച്ചു. ''ഒരുതരത്തില് അല്ലെങ്കില് മറ്റൊരുതരത്തില് കോവിഡ്-19 പകര്ച്ചവ്യാധിക്കെതിരായ പോരാട്ടത്തില് നമ്മള് സംഭാവനകള് നല്കുകയാണ്. ഈ മഹാമാരിക്കെതിരെയുള്ള പോരാട്ടത്തിന് എന്റെ ഒരു മാസത്തെ ശമ്പളം പ്രധാനമന്ത്രിയുടെ ദുരിതാശ്വാസനിധിയിലേക്ക് സംഭാവനചെയ്യാന് ഞാന് തീരുമാനിച്ചിട്ടുണ്ട്.'' തീരുമാനം പ്രഖ്യാപിച്ചുകൊണ്ട് ശ്രീ ഗാംഗ്വാര് പറഞ്ഞു.
പ്രധാനമന്ത്രി ശ്രീ നരേന്ദ്രമോദിയുടെ നേതൃത്വത്തില് സാധാരണ ജനങ്ങള്ക്ക് പ്രത്യേകിച്ച് പാവപ്പെട്ടവര്ക്കും തൊഴിലാളികള്ക്കും വേണ്ടി അവശ്യമായതും സമയബന്ധിതമായതുമായ നടപടികള് ഗവണ്മെന്റ് കൈക്കൊള്ളുന്നുവെന്നും ശ്രീ ഗാംഗ്വാര് പറഞ്ഞു.
(